Urmas Reinsalu

Urmas Reinsalu (sündinud 22. juunil 1975 Tallinnas) on Eesti poliitik, XV Riigikogu liige, alates 10. juunist 2023 erakonna Isamaa esimees. 

Alates 23. novembrist 2016 kuni 29. aprillini 2019 oli ta Jüri Ratase esimeses valitsuses Eesti justiitsminister ja seejärel Eesti välisminister 29. aprillist 2019 kuni 26. jaanuarini 2021 Jüri Ratase teises valitsuses ning 18. juulist 2022 kuni 17. aprillini 2023 uuesti välisminister Kaja Kallase teises valitsuses. 

Varem on ta olnud justiitsminister 9. aprillist 2015 kuni 23. novembrini 2016 Taavi Rõivase teises valitsuses. 

Ta on olnud 2003–2012 ja 2014–2015 ning on alates 2021 Riigikogu liige. 
2012–2014 oli ta kaitseminister. President Toomas Hendrik Ilves nimetas Reinsalu 11. mail 2012 kaitseministriks, ametisse asus ta ametivande andmisega Riigikogu ees 14. mail 2012. 

Alates 28. jaanuarist 2012 kuni 6. juunini 2015 oli Reinsalu Erakonna Isamaa ja Res Publica Liit esimees. 2. aprillist 9. aprillini 2015 oli ta Riigikogu Isamaa ja Res Publica Liidu fraktsiooni esimees. 

Reinsalu oli 1992. aastast Ühenduse Res Publica ja 2001. aastast Erakonna Res Publica liige ning pärast ühinemist Isamaaliiduga on IRLi liige.

Haridus 

Urmas Reinsalu lõpetas 1993. aastal Tallinna 37. Keskkooli ja 1997. aastal Tartu Ülikooli õigusteaduskonna. Oli Tartu Ülikooli Üliõpilaskonna Edustuse esimees 1994–1995.

Töökäik 
 Justiitsministeeriumi spetsialist 1996–1997 avaliku õiguse valdkonnas 
 Eesti Vabariigi Valitsuse põhiseaduse juriidilise ekspertiisi komisjoni ekspert 1996–1997
 Vabariigi Presidendi sisepoliitika nõunik 1997–1998 
 Vabariigi Presidendi Kantselei direktor 1998–2001 
 Res Publica poliitiline sekretär 2001–2002
 Res Publica volikogu esimees alates 2002. aastast
 Sisekaitseakadeemia lektor 2002–2003 
 X Riigikogu liige 2003–2007
 XI Riigikogu liige 2007–2011
 XII Riigikogu liige 2011–2012 ja 2014–2015
 IRLi esimees 2012–2015 
 Eesti Vabariigi kaitseminister 2012–2014
 Eesti Vabariigi justiitsminister 2015–2019
 Eesti Vabariigi välisminister 2019–2021 
 Erakond Isamaa esimees 2023–

Poliitiline tegevus 
 
Reinsalu oli Erakond Res Publica nimekirja esinumber 2004. aasta Euroopa Parlamendi valimiste nimekirjas, kuid ei osutunud valituks. Res Publica sai vaid 6,7 protsenti häältest ning valimiskaotus viis erakonna kadumisele poliitikamaastikul.
 
Reinsalu kuulus Res Publica poliitikute rühmitusse Äraostmatud. 2003. aastal oli ta ajakirjanduses Res Publicaga seostatud OÜ Patricia juhatuse liige koos Ken-Marti Vaheri, Taavi Veskimägi ja Indrek Raudsega.

Ta kandideeris 2023. aasta valimistel Riigikokku, kogus valimisringkonnas nr 4 (Harju- (v.a Tallinn) ja Raplamaa) 4509 häält ning osutus valituks.

Kandideerimine valimistel
 1993 Tallinna linnavolikogu (83 häält)
 2002 Tallinna linnavolikogu (1364 häält)
 2003 Riigikogu (2754 häält)
 2004 Euroopa Parlament (4717 häält)
 2005 Tallinna linnavolikogu (559 häält)
 2007 Riigikogu (1888 häält)
 2009 Tallinna linnavolikogu (2256 häält)
 2011 Riigikogu (5055 häält)
 2013 Tallinna linnavolikogu (2509 häält)
 2015 Riigikogu (2949 häält) 
 2023 Riigikogu (4509 häält)

Tunnustus 
 2001 Auleegioni orden (komandör)
 2018 Eesti Naisteühenduste Ümarlaua Valge Lindi auhind

Viited

Välislingid 

 Urmas Reinsalu saates "Kukul külas", 13. aprill 2008, 
"Urmas Reinsalu: õigusriigi õppetund" Postimees, 7. jaanuar 2009
 "URMAS REINSALU: Vajame riigivastaste kuritegude seadust" Eesti Päevaleht, 21. jaanuar 2009
 "OUDEKKI LOONE: paragrahv 58 tagasitulek" Eesti Päevaleht, 20. veebruar 2009
 "Urmas Reinsalu ja Riho Terras: Eesti kaitsevõime kasvab" Postimees, 12. detsember 2012
 Rishi Sunak urged to raise defence spending by Estonia. BBC News, 26. oktoober 2022
 "Reinsalu mobilisatsioon: ärimees rahastas varjatult Isamaa juhtfiguuri valimiskampaaniat" Äripäev, 27. veebruar 2023

Eesti juristid
Isamaa ja Res Publica Liidu poliitikud
Nõmme linnaosa halduskogu liikmed
X Riigikogu liikmed
XI Riigikogu liikmed
XII Riigikogu liikmed
XIII Riigikogu liikmed
XIV Riigikogu liikmed
XV Riigikogu liikmed
Eesti kaitseministrid
Eesti justiitsministrid
Eesti välisministrid
Tartu Ülikooli õigusteaduskonna vilistlased
Auleegioni komandörid
Sündinud 1975